open-index/open-wikipedia-markdown huggingface dataset:
Olaf Scholz

Si **Olaf Scholz** (; namundag ) sarong Aleman na politiko na nagserbing kansilyer niin Alemanya poon pa 8 Desyembre 2021. Myembro nin Social Democratic Party (SPD), siya dati nagserbi komo Bise Kansilyer kan Ikaapat na gabinete ni Merkel asin bilang Ministro pederal nin Pinansya poon 2018 abot 2021. Siya man Enot na alkalde nin Hamburg poon 2011 abot 2018 asin katuwang na lider kan SPD poon 2009 abot 2019.

Si Scholz nagpoon kan saiyang karera bilang abogado na nagsentro sa labour asin employment law. Siya nagin myembro kan SPD kan mga 1970 asin myembro kan Bundestag poon 1998 abot 2011. Si Scholz nagserbi sa Gobyerno nin Hamburg ki Enot na alkalde Ortwin Runde kan 2001, bago kan saiyang pagkaelehir bilang Sekretaryo Heneral kan SPD kan 2002, kadungan ki lider nin SPD na si dati-Kansilyer Gerhard Schröder. Siya nagin mayor na  Chief Whip kan SPD sa Bundestag, dangan naglaog sa Enot na gobyerno ni Merkel kan 2007 bilang Minister of Labour and Social Affairs. Kan an SPD nagbutas sa gobyerno pakatapos kan 2009 na eleksyon, si Scholz nagbalik asin pinangenotan an SPD sa Hamburg, asin naelehir na Katuwang na Lider kan SPD. Saiyang nabutong an saiyang partido sa kapangganahan sa 2011 eleksyon nin estado nin Hamburg, asin siya nagin Enot na Alkalde, kapot an katongdan sagkod taon 2018.

Pakalaog kan Social Democratic Party sa Ikaapat na gobyernong Merkel kan 2018, si Scholz na nanombrahan bilang Ministro nin Pinansya asin Bise-Kansilyer nin Alemanya. Kan 2020, siya nanominar  bilang kandidato nin SPD bilang Kanselyir nin Alemanya sa 2021 eleksyon pederal. An partido nanggan nin pluraridad sa mga tukawan sa Bundestag asin nagporma kan inapod na "traffic light coalition" sa Alliance 90/The Greens, asin sa Free Democratic Party. Kan 8 Desyembre 2021, si Scholz naelehir asin pinasumpa bilang Kansilyer nin Bundestag.

Komo Kansilyer, si Scholz namahala kan pagsimbag nin Alemanya sa 2022 na Rusong Pagsakyada kan Ukranya. Maski ngani medyo pugol asin maingat na paghiro kaini kumpara sa ibang mga nasyon Sulnopan, si Scholz nagbugtak nin paglangkaw kan badyet nin Alemanya para sa depensa, pagpadara nin mga armas sa Ukranya asin pagpondo kan pagpabulos kan asayte sa Nord Stream 2 na tubo. Tolong aldaw pakalihis kan pagsakyada kan Rusya, si Scholz nagpahayag kan mga prinsipyo sa bagong palakaw kan Alemanyang depensa sa saiyang Zeitenwende'ng lektura.

## Toltolan
Punto kan pagkalakaga

An **punto kan pagkalakaga** nin bagay iyo an temperatura na diyan an alisngaw na presyon nin likido katimbang kan presyon na nakapalibot sa likido asin an likido nagbabago asin nagiging alisngaw.

An punto kan pagkalakaga nin likido nagkakalaenlaen depende sa nakapalibot na presyon sa kapalibotan. An likido sa parsyal na vacuum, i.e., sa irarom nin mas hababang presyon, igwa nin mas hababang punto kan pagkalakaga kisa kun an likidong iyan nasa atmosperikong presyon. Huli kaini, an tubig ginagaom sa 99.97 °C (211.95 °F) sa irarom nin pamantayan na presyon kan dagat, alagad  93.4 °C (200.1 ⁇  °F) sa 1,905 metro (6,250 piye) an langkaw. Para sa tinaong presyon, an manlaenlaenlaen na likido magkakakalakaga sa manlaenlaen na temperatura.

An normal na punto kan pagkalakaga (inaapod man na atmosperikong punto kan pagkalakaga o an atmosperikong presyon kan punto kan pagkalakaga) nin likido iyo an espesyal na kaso kun saen an alisngaw na presyon kan likido kapantay an atmosperikong presyon sa lebel kan dagat, an sarong atmospera. Sa temperaturang iyan, an alisngaw na presyon kan likido nagigin igo na mapaglabanan an presyon nin atmospera asin matugot an mga bula nin alisngaw na mabilog sa laog kan kabilugan na likido. An pamantayan sa punto kan pagkalakaga tinawan nin kahulogan kan IUPAC poon 1982 bilang temperatura na diyan an pagkalakaga nangyayari sa irarom nin presyon nin sarong bar.

An init nin pag-alisngaw iyo an enerhiya na kaipuhan tanganing liwaton an itinaong kantidad (sarong mol, kg, pound, asbp.) nin sarong bagay hale sa likido na magin gas sa sarong itinaong presyon (parating atmosperikong presyon) .

Posibleng magbago an mga ini pasiring sa alisngaw sa mga temperatura sa ibaba kan saindang punto kan pagkalakaga sa paagi kan proseso kan ebaporasyon. An ebaporasyon sarong pan-ibabaw na kangalasan na kun saen an mga molecule harani sa gilid kan likido, na mayo nin igong likidong presyon sa ladong iyan, an pagdulag pasiring sa palibot bilang alisngaw. Sa ibong na lado, an pagkalakaga sarong proseso nayan an mga molecules saen man yaon sa likidong dudulagan, na nagreresulta sa pagkaporma nin mga bulang alisngaw sa laog kan likido.

## Toltolan
Pagkalakaga

An **pagkalakaga** iyo an marikas na *phase* transisyon hale sa likido pasiring sa gas o alisngaw; an baliktad nin pagkalakaga iyo an kondensasyon. Nangyayari an pagkalakaga kun an likido pinainit sagkod sa punto kan pagkalakaga kaiyan, kun an temperatura kun saen an presyon kan alisngaw kan likido iyo an katumbas presyon na ginagamit sa likido sa paagi kan nakapalibot na atmospera. An pagkalakaga asin ebaporasyon iyo an duwang pangenot na klase nin pagsangaw na likido.

Igwa nin duwang pangenot na klase nin pagkalakaga: *nucleate* na pagkalagakaga kun saen an saradit na bula nin alisngaw sa tagong punto, asin an kritikal na init na kun saen nagkakalakagang ibabaw iyo an pinapainit sa sarong kritikal na temperatura asin an sarong film nin alisngaw nagpoporma sa ibabaw. An Transition boiling iyo an sarong intermediate, unstable na porma nin pagkalakaga kaiba an mga elemento nin duwang klase. An punto kan pagkalakaga nin tubig iyo an 100 °C o 212 °F alagad mas hababa kaiba an ininaan na atmosperikong presyon na nanompongan sa mas halangkaw na altitud.

## Toltolan
Punto kan pagkatunaw

An **punto kan pagkatunaw** (Ingles: *melting point*) kan sarong solido iyo an temperatura na kun saen nagbabago an estado poon sa solido pasiring sa likido atmosperikong presyon. Sa punto kan pagkatunaw, nasa eklibriyo an estadong solido asin likido. Nakadepende an punto kan pagkatunaw kan sarong sabstans sa presyon asin parating nasa pamantayan na presyon. Kapag kinokonsiderar an kabaliktaran na pagbabago poon sa likido pasiring sa solido, inaapod ining **punto kan pagyelo** (*freezing point*) o **punto kan kristalisasyon** (*crystallization point*). 

## Toltolan

## Mga panluwas na takod
* Melting and boiling point tables vol. 1 by Thomas Carnelley (Harrison, London, 1885–1887)
* Melting and boiling point tables vol. 2 by Thomas Carnelley (Harrison, London, 1885–1887)
* ONS melting point explorer  Over 10,000 Open Data melting points.
* Patent mined data Over 250,000 freely downloadable melting point data. Also downloadable at figshare
Ebaporasyon

An **ebaporasyon** iyo an sarong klase nin pagsangaw na nangyayari sa ibabaw nin likido mantang iyan nagbabago pasiring sa elemento nin gas. Minaluyang marhay sa pagsangaw an halangkaw na konsentrasyon kan nagsasangaw na sabstans sa nakapalibot na gas, arog baga kun an pagigin maharasahas nakakaapektar sa rikas nin pag-alintoto sa tubig. Kun nagbanggaan an mga molekules kan likido , ilinipat ninda an enerhiya sa lambang saro base sa kun pano sinda nagbabaranggaan. Kun nagsasarumsom nin supisyenteng enerhiya an molecule na harani sa ibabaw tanganing mapangganahan an presyon nin alisngaw, iyan madulag asin malaog sa palibot na aire bilang gas. Kun mangyari an pag'alintoto, an enerhiyang nahale sa likidong nag-alisngaw mainaan an temperatura kan likido, na nagreresulta sa pag'alintotong malipot.

## Toltolan
Patrice Lumumba

Si **Patrice Émery Lumumba** (; 2 Hulyo 1925 – 17 Enero 1961), namundag **Isaïe Tasumbu Tawosa**, sarong Congoles na politiko asin lider independensya na iyo an enot na nagtukaw bilang Primer Ministro nin Republika Demokratiko nin Congo (dati midbid bilang Republic of the Congo) poon Hunyo abot Septyembre 1960, pakatapos kan Mayo 1960 na eleksyon. Siya an lider kan Congolese National Movement (MNC) poon 1958 sagkod na siya pigsentensyahan nin kagadanan kan Enero 1961.

## Toltolan
Clarence Thomas

Si **Clarence Thomas** (namundag Hunyo 23, 1948) sarong Amerikanong hurista na nagserbing senior associate justice of the Supreme Court of the United States. Siya  nanominar ni Presidente George H. W. Bush na iyo an masangle ki Thurgood Marshall asin ta siya nagserbi poon pang 1991. Si Thomas, segunda ki Marshall, na Amerikanong may dugong Aprikano na nagserbi sa Korte Suprema nin halawigon pakaretiro ni Anthony Kennedy kan 2018 asin an pinakagurang na myembro sa Korte poon ki Stephen Breyer kan ini magretiro kan 2022.

## Toltolan
Michelle Dee

Si **Michelle Daniela Marquez Dee** (namundag kan Abril 24, 1995) sarong Filipinong aktres, modelo, host, asin titulado sa pagarayonan na kinoronahan na Miss Universe Philippines 2023. Nagrepresentar siya kan Pilipinas sa Miss Universe 2023 kompetisyon sa El Salvador.

Dating nanggana si Dee sa Miss World Philippines 2019. Irinepresentar niya an Pilipinas sa Miss World 2019 pageant sa London, England asin nagtapos sa Top 12.

## Toltolan
Miss Universe 2023

An **Miss Universe 2023** iyo an ika-72ng Miss Universe na pagarayonan, na gigibuhon sa 2023 sa El Salvador. Kinoronahan ni R'Bonney Gabriel kan Estados Unidos si Sheynnis Palacios kan Nicaragua na saiyang kasalihid sa katapusan kan pangyayari.
El Niño–Habagatan na Osilasyon

An **El Niño–Habagatan na Osilasyon** iyo an pinakamainit na kabtang kan temperatura sa dagat midbid bilang *[[El Niño]]* asin an pinakamalipot na kabtang bilang *[[La Niña]]*. An Habagatan na Osilasyon iyo an kaibang elemento sa atmospera, na may kaibang temperatura sa dagat: an *El Niño* iniibanan nin halangkaw na pan-ibabaw na presyon sa tropikong solnopan na Pasipiko asin *La Niña* na may hababang presyon sa aire sa ibabaw diyan. Naghaloy an duwang peryodong iyan nin nagkapirang bulan an kada saro asin sa parate nangyayari kada pirang taon na nagkakalaenlaen an kosog sa kada panahon.

## Toltolan
Vladimir Kara-Murza

Si **Vladimir Vladimirovich Kara-Murza** (; namundag 7 Septyembre 1981) sarong rusong aktibista politikal, peryodista, autor, paragibong pelikula asin preso politikal. Kabwan ni Boris Nemtsov, siya nagserbing vice-chairman kan Open Russia, sarong NGO tinugdas ni Rusong negosyante asin dating oligarka na si Mikhail Khodorkovsky, na nagtutulod nin civil society asin demokrasya sa Rusya. Siya naelehir sa  Coordinating Council of the Russian Opposition kan 2012, asin nagserbing katuwang na lider kan People's Freedom Party poon 2015 abot 2016. Siya nagdirihe na nin duwang dokumentaryo, *[[They Chose Freedom]]* asin *[[Nemtsov (pelikula)|Nemtsov]]*. Kan sa 2021, siya iyo an Senior Fellow kan Raoul Wallenberg Centre for Human Rights. Siya nagawaran kan Civil Courage Prize kan 2018.

Kan Abril 2022, si Kara-Murza inaresto sa kargong "dai pagtubod sa orden kan pulis; dangan an pag'aresto saiya pigdugangan pa nin bagong mga kargo, an pagduhagi sa militar nakabali, asin kan Oktobre, bagong kargo an isinapaw saiya, an kargong treason". an Amnesty International asin iba pang mga grupo nagpahayag na an siring na mga kargo anas sana man "politically  motivated". anti-war views. Kan Abril 2023, siya nasentensyahan nin  25 taon makulong sa preso.

Kan Oktobre 2022, si Kara-Murza nagawadan ning  Václav Havel Human Rights Prize.

## Toltolan

[Kategorya:Mga Rusong aktibista kontra sa pagsakyada kan Rusya sa Ukranya]]
La Niña

An **La Niña** (Espanyol: lit. *"An Aking Babayi"*) sarong pankadagatan asin atmosperiko na iyo an mas malipot na katumbas kan El Niño, bilang parte kan mas mahiwas na El Niño–Habagatan na Osilasyon (ENSO) na pattern kan klima. An pangaran na *La Niña* gikan sa Espanyol para sa "aking babayi," kan analohiya sa *El Niño*, na boot sabihon "aking lalaki". Kan nakaagi, inapod man ining anti-El Niño asin El Viejo, na boot sabihon "an gurang na lalaki".

Sa panahon nin La Niña, an temperatura sa ibabaw kan dagat sa sur-sirangan na parte kan sentral na Kadagatan Pasipiko magigin mas hababa kisa normal kan 3-5 °C (5.4—9 °F). An paglataw kan La Niña parateng nagpapadagos sa laog nin labing limang bulan. An El Niño asin La Niña pwedeng magin mga indikador kan mga pagbabago nin panahon sa bilog na kinaban. An mga bagyo sa Atlantiko asin Pasipiko pwedeng magkaigwa nin manlaenlaen na karakteristiko huli sa ibaba o mas halangkaw na doros asin mas malipot o mas mainit na temperatura sa ibabaw nin dagat.

## Toltolan
Bhakti

An ***Bhakti*** (Sanskrito: भक्ति, an boot sabihon "attachment, partisipasyon, pagkagusto sa, homahe, pagtubod, pagkamoot, debosyon, pagsamba, kadalisayan". Orihinal na ginagamit iyan sa Hinduismo, na nanonongod sa debosyon asin pagkamoot sa sarong personal na dios o sa sarong representasyon na dios nin sarong deboto. Sa suanoy na mga teksto na arog kan *[[Shvetashvatara Upanishad]]*, an termino nangangahulogan sana nin partisipasyon, debosyon asin pagkamoot sa ano man na paghihingoa, mantang nasa *[[Bhagavad Gita]]*, ikinokonektar kaiyan an saro sa posibleng dalan nin espiritwalidad asin pasiring sa mga moksha, arog kan sa *bhakti marga*.

An *Bhakti* sa mga relihiyon na Indian "emosyonal na debosyonalismo," partikularmente sa sarong personal na dios o sa espiritwal na mga ideya. Sa siring, an *bhakti* naghahagad nin relasyon sa pag-oltanan kan deboto asin kan dios. Nanonongod an termino sa sarong mobimiento, na pinapayunir ni Alvars asin Nayanars, na nagtalubo sa palibot kan mga dios na si Vishnu ([Vaishnavismo][), Shiva ([Shaivismo) asin Devi (Shaktismo) sa ikaduwang kabangaan kan enot na milenyo CE.

Dakol na popular na teksto asin santo sa India an ipinasabong kan mga ideyang Bhakti. Halimbawa, an *[[Bhagavata Purana]]* sarong tekstong may kinaaraman ki Krishna na asosyado sa mobimientong *Bhakti* sa Hinduismo. An Bhakti manonompongan man sa ibang relihiyon na pinapraktis sa Indya, asin ini nakaimpluwensya sa mga pag'iriba kan Kristianismo asin Hinduismo sa modernong panahon. An *Nirguni bhakti* (devosyon sa banal na mayong mga atributo) mahihiling sa Sikhismo, siring man sa Hinduismo. Sa luwas kan India, an emosyonal na debosyon manonompongan sa nagkapirang tradisyon na Budhista sa Sur-sirangan na Asia asin Sirangan na Asia, asin kun beses inaapod iyan na *Bhatti*.

## Toltolan
Dmitry Peskov

Si **Dmitry Sergeyevich Peskov** (; namundag 17 Oktobre 1967) sarong Rusong diplomata asin sektretaryo sa prensa para ki Rusong Presidenteng si Vladimir Putin.

Siya may darang ranggong sibilyan sa estado pederal na 1st class Active State Councillor of the Russian Federation.

## Kaamayi nin buhay asin Edukasyon
Si Peskov namundag sa Mosku. An ama niyang si Sergey, iyo an pamayo kan Sobyet na misyon diplomatiko sa Pakistan. Kan 1989, si Peskov naggradwar sa Institute of Asian and African Countries sa Moscow State University, na adal sa  Historya asin sa Eastern studies. Parehong taon, si Peskov nagbali sa Soviet Foreign Ministry.

## Toltolan
Shvetashvatara Upanishad

An **Shvetashvatara Upanishad** (Sanskrito: श्वेताश्वतरोपनिषद् or श्वेताश्वतरोपनिषत् or श्वेताश्वतर उपनिषद्, IAST: *Śvetāśvataropaniṣad* o *Śvetāśvatara Upaniṣad*) sarong suanoy na tekstong Sanskrit na nakalaag sa Yajurveda. Nakalista ini bilang numero 14 sa kanyon na Muktika kan 108 Upanishad. An Upanishad igwa nin 113 mantra o bersikulo sa anom na kapitulo.

An Upanishad iyo an saro sa 33 na Upanishad na gikan sa Taittiriyas, asin asosyado sa tradisyon nin *Shvetashvatara* sa laog kan *Karakas sakha* kan Yajurveda. Parte ini kan "black" "krishna" Yajurveda, na igwang terminong "itom" na boot sabihon "an dai pinakarhay, mottley collection" nin laog sa Yajurveda, kabaliktaran kan "puti" (marahay an pag-areglo) Yajurveda kun saen nakalaag an Brihadaranyaka Upisanishad asin Isha Upanishad.

Binabalo an kronolohiya kan Shvetashvatara Upanishad, alagad sa pankagabsan inaako bilang huring kabtang kan komposisyon na Upanishadic. Kaiba sa teksto an pantapos na kredito sa sage na si Shvetashvatara, na kinokonsiderar na autor kan Upanishad. Minsan siring, naniniwala an mga iskolar na minsan ngani an mga kabtang kan teksto nagpapaheling nin indibidwal na selyo sa paagi kan estilo kaiyan, an mga bersikulo asin iba pang kabtang naputol asin pinahiwas sa paglihis nin panahon; an Upanishad mantang iyan nag - eeksister ngonyan iyo an gibo nin labi sa sarong autor.

An Shvetashvatara Upanishad nagpopoon sa metapisikal na mga hapot manongod dapit sa primal na causa kan gabos na eksistensya, an ginikanan kaiyan, an kataposan kaiyan, asin sa anong kabtang, kun igwa man, panahon, naturalesa, pangangaipo, pagkanorongod, asin an espiritu bilang pangenot na causa. Dangan pigpapatalubo kaini an simbag kaini, na nagkokonklusyon na "an Universal na Sadiri nag-eerok sa lambang indibidwal, ini nagpapahayag sa lambang linalang, an gabos na yaon sa kinaban sarong prodyeksyon kaini, asin na igwa nin Pagkasararo, pagkaburunyog sa Sadiri sa saro asin sa Sadiri sana." Bisto an teksto sa paliwanag kaini manungod sa konsepto nin personal na diyos - Ishvara, asin isinusuherir na iyan magin dalan pasiring sa Kahuruhalangkawing Sadiri nin sarong tawo. Bisto man an teksto sa kadakol na pagsambit kaini ki Rudra sagkod ki Shiva, kaiba an iba pang dios nin Vediko, asin kan kristalisasyon ki Shiva bilang pangenot na tema.

An Shvetashvatara Upanishad kinomento kan dakol na iskolar kaiyan kan suanoy asin Edad Media. Saro ining pundasyon na teksto kan pilosopiya nin Shaivismo, siring man kan mga eskwelahan nin Yoga asin Vedanta sa Hinduismo. An mga iskolar kan ika-19 siglo enot na nagsuherir na an Shvetashvatara Upanishad iyo an sektaryan o posibleng impluwensiado nin Kristianismo, mga teoriya na pinagdiskutiran, na kan huri hinale kan mga iskolar.

## Toltolan
Kaliningrad Oblast

An **Kaliningrad Oblast** () iyo an bandang sulnopan na gayo na sakop pederal nin Rusya. Ini sinasabing semi-exclave na namomogtak sa Dagat Baltiko. An pinakadakula na siyudad asin iyo an sentro administratibong siyudad kan probinsya (oblast) iyo an syudad nin Kaliningrad, dati inapod na Königsberg. An pwertong siyudad nin Baltiysk iyo mansana an pwerto kan Rusya sa Dagat Baltiko na dai pigyeyelo sa panahon nin nyebe. An Kaliningrad Oblast may populasyon na mga 1&nbsp;million susog sa Rusong Senso 2021.

An oblast nasasagkoran nin Polonya sa habagatan, Lituania sa norte asin subangan, asin kan Dagat Baltiko sa norte-sulnopan. An teritoryo dati iyo an bandang amihanan kan Prusyang probinya nin Subangan Prusya; an natatadang parteng habagatan kan probinsya ngonyan parte kan Warmian–Masurian Voivodeship sa Polonya. Sa pagkadaog kan Alemanya Nazi sa Ikaduwang Gerang Pankinaban, an teritoryo ipigsaro' sa Russian SFSR kan Unyon Sobyet. Sunod kan paka-gera na migrasyon pagdurulag asin pagpatalsik kan mga Aleman, an teritoryo pinagbanwa na kan mga namamanwaan na Sobyet, kadaklan mga Ruso.

## Historya

An teritoryo na iyo na ngonyan an Kaliningrad Oblast dati estaran kan mga inapod na Old Prussians asin iba pang Western Balts, bago kan Teutonic na pagsakop kan kaamayi kan sinasabing Late Middle Ages. The Old Prussians became extinct due to Germanisation in the first half of the 18th century. The Lithuanian-inhabited areas of the Teutonic State were known as Lithuania Minor, which encompassed all of modern Kaliningrad Oblast until the 18th century.
### Mga grupong etniko

Susog sa 2021 senso, an pagkabaro-baranga 
kan mga etnikong grupo sa Oblast, iyo an minasunod:

* 809,546 Ruso (78.6%)
* 12,515 Ukranyano (1.2%)
* 11,360 Belarusya (1.1%)
* 8,379 Armenian (0.8%)
* 4,279 Leton (0.4%)
* 4,118 Aleman (0.4%)
* 3,250 Tatar (0.3%)
* 2,581 Uzbek (0.3%)
* 2,555 Azeris (0.2%)
* 1,402 Polako (0.1%)
* 1,015 Tajik (0.1%)
* 25,706 mga iba pa (2.5%)
* 143,260 katawo (o 13.9% kan populasyon) dai naghayag kan saindang etnisidad

## Toltolan
Brihadaranyaka Upanishad

An ***Brihadaranyaka Upanishad*** (Sanskrito:
बृहदारण्यक उपनिषद्, *Bṛhadāraṇyaka Upaniṣad*) saro sa Principal Upanishads asin saro sa mga enot na iskriturang Upanishadic kan Hinduismo. An sarong importanteng iskritura sa manlainlain na paadalan nin Hinduismo, iyo an *Brihadaranyaka Upanisad* ikasampulo sa Muktikā o "kanon nin 108 Upanishads".

An Brihadaranyaka Upanishad pigtatantyang mga ika-6 na siglo BCE, na pigbilog an pirang mga parte na pigtatantyang komponido pagkatapos kan *[[Chandogya Upanishad]]*. An teksto sa tataramon na Sanskrito yaon sa laog kan Shatapatha Brahmana, na mismo parte kan Shukla Yajur Veda.

Sarong tratado sa Ātman (Sadiri) an *Brihadaranyaka Upanishad*, kaiba an mga teksto sa metapisika, etika asin paghimuyawot sa kaaraman na nakaimpluwensya sa manlaenlaen na relihiyon nin India, suanoy asin edad media, asin nakaakit sa sekondaryong mga gibo na arog kan ki Adi Shankara asin Madhvacharya.

## Toltolan
Isha Upanishad

An ***Isha Upanishad*** (Devanagari: 
ईशोपनिषद् IAST *īśopaniṣad*), midbid man sa apod na ***Shri Ishopanishad***, saro sa pinakahalipot na Upanishad, na isinurat bilang an ultimong kapitulo (adhyāya) kan Shukla Yajurveda. Saro ining Mukhya (primary, prinsipal) Upanishad, asin bisto sa duwang resensyon, na pig'aapod na Kanva (VSK) asin Madhyandina (VSM). Sarong halipot na tula an Upanishad, na kompwesto nin 17 o 18 na bersikulo, depende sa resensyon.

Iyan sarong pangenot na teksto kan mga sub-eskwelahan na Venda, asin sarong maimpluwensiang Śruti sa manlaen-laen na eskwelahan nin Hinduismo. Ini an ika-40 na kapitulo kan Yajurveda. An pangaran kan teksto kinua sa insipit kaini, **, "yaon sa laog kan Kagurangnan", o "tinatago sa Kagurangnan (Sadiri)". Tinutukar sa teksto an Atman (Sadiri) teoriya nin Hinduismo, asin pigsasambit pareho kan Dvaita (dualismo) asin Advaita (bakong dualismo) na mga sub-eskwelahan kan Vedanta.

Pigklasipikar ini bilang "poetic Upanishad" kaiba an Kena, Katha, Svetasvatara asin Mundaka ni Paul Deussen (1908).

## Toltolan
Kena Upanishad

An ***Kena Upanishad*** (*Kenopaniṣat*) sarong Vedikong Sanskrito na teksto na klasipikado bilang saro sa panginot o Mukhya Upanishad na nakalaag sa laog kan huring seksyon kan Talavakara Brahmanam kan Samaveda. Piglista ini bilang numero 2 sa Muktikā, an kanon kan 108 Upanishad kan Hinduismo.

An Kena Upanishad posibleng kinompos kaidtong mga katahawan kan ika-1 milenyo BCE. Igwa ining pambihirang estruktura kun saen an enot na 13 bersikulo kinomponer bilang sarong metrikong rawit, na sinusundan nin 15 prose parapo nin mayor na teksto pati na an 6 na prose parapo nin epilogo. Isinusuherir ni Paul Deussen na an huring prosang seksyon kan prinsipal na teksto iyo an mas suanoy nanggad kisa sa enot na poetikong seksyon, asin pinahalipot an Kena Upanishad an mas suanoy na mga prosa na kan Upanishad kan bantog na poetikong kapanahonan nin Upanishads na suminunod.

Bisto an Kena Upanishad sa paliwanag kaini sa Brahman na may mga atributo asin mayong mga atributo, asin huli sa pagiging sarong tratado sa "solamenteng konseptwal na kaaraman". Iiniinsistir kaiyan na an episienteng causa kan gabos na dios, na simbolikong inimahinar bilang pwersa nin naturalesa, iyo an Brahman. Ginibo ining pundasyonal na teksto para sa mga eskwelahan na Vedanta kan Hinduismo, parehong teistiko asin monistikong mga sub-eskwelahan pagkatapos kan magkaibang interpretasyon. Makahulogan man an Kena Upanishad sa pag-insistir kan ideya nin "Spiritwal na Tawo," an "Sadiri iyo an sarong makangangalas na persona na maski an mga diyos-diyos nagsasamba," "Atman (Sadiri) nag'eestar," asin "aram asin espiritwalidad an mga katuyohan asin makuring pagmawot sa gabos na linalang."

## Toltolan
Katha Upanishad

An ***Katha Upanishad*** (Sanskrito: कठोपनिषद् o कठ उपनिषद्) (Kaṭhopaniṣad) saro sa mukhya (primaryo) Upanishad, nakalaag sa huring walong halipot na seksyon kan eskwelahan nin Kaṭha Yajurveda kan Krishna Yajurveda. Midbid man ini bilang Kāṭhaka Upanishad, asin piglista bilang numero 3 sa kan Muktika kan 108 Upanishad.

Binibilog an Katha Upanishad nin duwang kapitulo (Adhyāyas), na an kada saro binanga sa tolong kabtang (Vallis). Pigkokonsiderar an enot na Adhyaya na mas gurang pa na ginikanan kisa sa ikaduwa. An Upanishad iyo an osipon na istorya kan sarong sadit na aking lalaki, si Nachiketa - aki ni Sage Vajasravasa, na namidbidan si Yama (an dios kan kagadanan). An saindang pakikipag-olay nakadepende sa pagtukar manongod sa naturalesa nin tawo, kaaraman, Atman (Sadiri) asin moksha (liberasyon).

Bakong malinaw an kronolohiya kan Katha Upanishad, alagad kabilang sa nahuring bersikulo na Upanishads, na kaidto pang ika - 5 sagkod enot na mga siglo BCE.

An Kathaka Upanishad sarong importanteng suanoy na corpus kan mga Vedanta sub-eskwelahan, asin sarong maimpluwensiyang  Śruti sa manlaen-laen na eskwelahan nin Hinduismo. Pigsasabi kaini na an "Atman (Sadiri) an nag-eerok," nagtutukdo kan presepto na "hanapon Sadiring-kaaraman, na iyo an Pinakahalangkaw na Kaogmahan," asin pinapaliwanag sa premise na ini arog kan iba pang panginot na Upanishad kan Hinduismo. An detalyadong katukduan kan Katha Upanishad ininterpretar nin manlaenlaenaen na bersiyon, bilang Dvaita (dualistiko) asin bilang Advaita (non-dualistic).

Sarô ini sa mga may pinakamahiwas na inadalan na Upanishad. Trinadusir sa Persiano an Katha Upanishad kan ika-17 na siglo, na an mga kopya kaiyan trinadusir kaidto sa Latin asin idinistribwir sa Europa. Inomaw iyan kan iba pang pilosopo arog ni Arthur Schopenhauer, trinadusir iyan ni Edwin Arnold sa bersikulo na "An Sekreto kan Kagadanan," asin si Ralph Waldo Emerson tinawan nin kredito an Katha Upanishad para sa pangenot na estorya sa katapusan kan saiyang komposisyon na Imortalidad, siring man an saiyang rawit na "Brahma".

## Toltolan
Luong

An **luong** iyo an likudan na parte kan liog. Sa kadakol na mamalya, an luong iyo an lugar na manonoparan an sarong mahiwas asin bakong sensitibong parte kan kublit na nagagamit kan mga inang hayop sa pagpurot (sa paagi kan nguso asin ngipon) kan saiyang mga ugbon. Siring halimbawa kan mga gibo kan mga ayam asin ikos na bagong pangaki. Sa pagdurog kan mga ikos kakagaton kan lalaking ikos an luong kan babaying ikos gamit an saiyang mga ngipon tanganing ini dai makahiro durante kan aksyon nin pagdurog, sarong porma nin pinch-induced behavioral inhibition.

## Toltolan
Baliog

An **baliog** iyo an sarong halabang pidaso nin tela na isinusulot o nasa palibot kan liog, abaga, o payo. Ginagamit an baliog para sa init, pagprotehir sa saldang, kalinigan, moda, relihiyosong mga dahelan, o sa pagpaheling nin suporta sa sarong isport klab o koponan. An mga baliog pwedeng hali sa materyales kaiba an lana, lino, seda, asin gapas. Saro ining komon na klase nin gubing sa liog asin *perennial accessory*.

## Toltolan
Elvira Nabiullina

Si **Elvira Sakhipzadovna Nabiullina** (; ; ; namundag 29 Oktobre 1963) sarong Rusong ekonomista asin presenteng pamayo kan Bangko Sentral nin Rusya. Siya an economic adviser ni presidente Vladimir Putin poon Mayo 2012 abot Hunyo 2013 pakatapos pagsirbe bilang ministro sa pagpagantad ekonomiko poon Septyembre 2007 abot Mayo 2012. Kan 2019, siya nalista komo ika-53 na pinakapoderosong babae sa kinaban nin *[[Forbes]]*.

Igwa siyang ranggo sa serbisyo sibilyan pederal bilang 1st class Active State Councillor kan Pederasyon Ruso.

## Kaamayi nin buhay asin edukasyon
Si Nabiullina namundag sa Ufa, Bashkir ASSR,kan 29 Oktobre 1963 sa sarong etnikong Tatar na pamilya. An ama niya, si Sakhipzada Saitzadayevich, sarong tsuper, manta an ina niya, si Zuleikha Khamatnurovna, sarong namahala sa pabrika. Si Nabiullina naggradwar sa eskwelahan Nu. 31 nin Ufa bilang sarong mahusay na estudyante. Siya naggradwar sa Moscow State University kan 1986. Sa mga nagsurunod na taon, siya napili sa 2007 Yale World Fellows na programa.

## Toltolan
Mikhail Bakunin

Si **Mikhail Alexandrovich Bakunin** ( ; 30  Mayo 1814 – 1 Hulyo 1876) sarong Rusong rebolusyunaryong anarkista. Siya saro sa magkapirang mga pigurang maimpluwensya sa anarkismo asin mayor na pigura sa rebolusyunaryong soyalista, anarkistang sosyalista, asin collectivist anarchist na tradisyon. An dangog ni Bakunin komo sarong rebolusyunaryo nagpabantog saiya bilang saro sa matagom na ideologue sa Europa, na naghakot nin magabat na impluwensya sa mga radikal sa bilog na Rusya asin Europa.

Si Bakunin nagdakula sa Pryamukhino, sarong  pamilyang kadagaan sa Tver Governorate. Poon 1840, siya nag'adal sa Mosku, dangan sa Berlin na naglalaom makalaog sa  academia. Ngapit kaidto sa Paris nasumpongan niya si Karl Marx asin Pierre-Joseph Proudhon, na hararom na gayong nakaimpluwensya saiya. An pagparalobo kan radikalismo ni Bakunin iyo an nagtapos sa anoman na paglaom makamit an karerang propesyonal. Siya pinalayas sa Pransya sa pagkontra sa pagsakop kan Polonya kan Imperyong Ruso. Sa pagpartisipar ni Bakunin duman sa  1848 na Pag'alsa sa Prague asin 1849 Dresden na mga pag'alsa, si Bakunin logod nakulong, senentensyahan kagadanan, asin pirang beses na-extradite. Kataposi, siya pinatulas sa Siberia kan 1857, alagad siya nakadulag, nagpasiring sa Estados Unidos paagi nin Hapon, asin dangan nakaabot sa London, kun saen siya nakitrabahio ki Alexander Herzen sa dyornal na *Kolokol* (*The Bell*). Kan 1863, si Bakunin naghale ta nagbali sa insureksyon sa Polonya, alagad dai nakaabot asin nagpalihis na sanang oras sa  Switzerland asin Italya.

## Toltolan
Botika

An **botika** iyo an tingian na tindahan na nag-iintriga nin mga drogang parmasyutiko. Sa botika, pinangangatamanan nin sarong parmasista an kaotoban nin medikal na mga preskripsyon asin makukua sa pag-abiso sa mga pasyente manongod sa prescription asin sa mga drogang *over-the-counter* o manongod sa mga problema sa salud asin sa mga isyu dapit sa marahay na salud. An sarong tipikong botika yaon sa komersyal na lugar nin sarong komunidad.
Katedral nin Vigan

An **Katedral nin Vigan**, bistado man bilang **Metropolitan Cathedral of the Conversion of St. Paul the Apostle**, iyo sarong Katolikong katedral sa Vigan, Ilocos Sur, Filipinas. Ini an tukawan kan Arkidiosesis nin Nueva Segovia. Saro ining parte kan Pankinában na Pamanang Lugar na deklarasyon para sa *Makasaysayang Banwaan nin Vigan* kan 1999.

## Bibliyograpiya

*
*

## Mga panluwas na takod
* 

## Toltolan
Iyo asin dai

An ***iyo*** asin ***dai***, o mga padis nin kataga na may kaagid na mga kataga, iyo an mga ekspresyon kan apirmasyon asin an negatibo, iyo man sa nagkapirang lenguahe, kaiba an Ingles. An ibang mga tataramon pinaglalaen an mga simbag sa kumpirmadong mga negatibong hapot asin pwede igwang tolong-porma o apat-na-form na sistema. An Ingles orihinal na ginamit an apat-na-form na sistema paduman asin kaiba na diyan an amay na Middle English and Modern English nagin na sanang duwang-form na sistema na binibilog nin mga 'yes' asin 'no'. Yaon iyan sa dakol na kabtang nin komunikasyon, arog baga kan: pagkiyat kan mata na komunikasyon, mga paghiro kan payo, Morse Code, asin pagtaram sa senyas. An ibang mga tataramon, arog kan Latin, mayo nin sistema nin kataga na iyo-dai.

An pagsimbag sa iyo/dai na hapot na may sasarong kataga na an kahulogan 'iyo' o 'dai' bako nanggad na unibersal. Mga kabanga gayod kan mga lenguahe sa kinaban an parateng naggagamit nin *echo response*: pag-otro kan berbo sa hapot na iyan sa pormang positibo o negatibo. An iba man kaini may opsyonal na mga kataga para sa 'iyo' asin *dai*, arog kan Hungarian, Ruso, asin Portuges. An iba talagang dai nagdesignar nin iyo/dai na mga kataga, arog kan Welsh, Irish, Latin, Thai, asin Chinese. Linilikayan kan echo responses an isyu dapit sa kun ano an kahulogan nin sarong dai naadornohan na *iyo* bilang simbag sa negatibong hapot. An iyo asin dai pwedeng gamiton bilang simbag sa laen-laen na sitwasyon- pero mas angay kun hinahapot nin simpleng kahapotan. Minsan ngani an kasimbagan na iyo sa hapot na, "Habo mo nin mga presa?" an malibog sa Ingles, an kasimbagan sa Welsh *ydw* (ako) mayo nin kalibogan.

An mga katagang iyo asin dai madaling maklasipikar sa arin man sa walong kabtang nin pahayag. Kun minsan sinda klasipikadong kabtang nin pagtaram sa saindang sadiring karapatan, an mga pangorolay na mga kataga, o pro-sentence, maski ngani an kategoriyang iyan igwa nin sobra nin iyo asin dai, asin bakong gabos na linguistiko kaiba iyan sa saindang lista nin mga termino nin pangorolay. An mga pangorolay na kompwesto sana kan saro sa duwang terminong ini ibinibilang na saradit na pangorolay.

## Toltolan
Mikhail Mishustin

Si **Mikhail Vladimirovich Mishustin** (; namundag 3 Marso 1966) sarong Rusong politiko asin ekonomista nagseserbi bilang primer ministro nin  Rusya poon 16 Enero 2020. Dati man siya nagserbi komo direktor kan Pederal na Serbisyo sa Pagbuwis poon 2010 abot 2020.

Si Presidente Vladimir Putin pignominar si Mishustin na magin primer ministro kan 15 Enero 2020, pakademitir sa pwesto ni Dmitry Medvedev asin iba pang mga personalidad sa gobyerno ngani mapangyari an mahiwas na paghira sa Konstitusyon. Mga bista padagos ginibo sa saiyang nombramyento sa State Duma kan 16 Enero, asin ta siya nakumpirmar sa pwesto kan parehong aldaw.
Si Mishustin naulaktan COVID-19 kan Abril 2020; si Andrey Belousov nagsangle ngona saiya sa pwesto poon 30 Abril abot 19 Mayo 2020.

Siya may ranggong estado sibilyan pederal na 1st class Active State Councillor of the Russian Federation.

## Toltolan
Oleksii Reznikov

Si **Oleksii Yuriyovych Reznikov** (; namundag 18 Hunyo 1966) sarong Ukranyanong abogado asin politiko na nagserbi bilang Ministro nin Depensa nin Ukranya poon pang 4 Nobyembre 2021. Si Reznikov nagserboi man sa iba-ibang pwesto sa gobyerno nin UKranya; Katuwang na Primer Ministro, Ministro sa  Reintegrasyon kan Temporaryong Okupadong mga Teritoryo nin UKranya, asin katuwang na pamayo nin Kyiv City State Administration poon 2016 abot 2018, asin katuwang na alkalde-sekretaryo nin Kyiv City Council poon Hunyo 2014. sundo Desyembre 2015. 

## Toltolan
Hilo

An **hilo** o **hudong** iyo an sarong kemikal na sabstans na igwa nin nakadadanyar na epekto sa buhay. An termino ginagamit sa dakol na langtad asin industriya sa siyensiya, na diyan iyan parateng espesipikong tinatawan nin kahulogan. Iyan puede man na gamiton sa piguratibong paagi o sa kolokyal na paagi, na may mahiwas na kahulogan. 

Kun baga an sarong bagay ibinibilang na hilo pwedeng magbago depende sa kadakolan, sa mga kamugtakan, asin sa kun anong nabubuhay na mga bagay an yaon. An pagkahilo pwedeng aksidente sana o tuyo, asin kun an causa pwedeng mamidbid na pwedeng magkaigwa nin mga paagi na mahale an mga epekto o mainaan an mga sintomas.

Sa biyolohiya, an hilo sarong kemikal na sabstans na nagpapangyari nin kagadanan o danyos sa mga organismo o sa saindang mga kabtang. Sa medisina, an mga hilo sarong klase nin toksin na ipinapanao nin pasibo, bakong aktibo. Sa industriya an termino posibleng negatibo, sarong bagay na dapat haleon tanganing gibohon na ligtas, o positibo, an ahente na limitaran an dai ginustong mga peste. Sa ekologikal na mga termino, an mga hilo na iinintrodusir sa palibot sa huri pwedeng magbunga nin dai ginustong mga epekto saen man na lugar, o sa ibang kabtang kan kadena nin kakanon.

## Modernong pakahulogan
Sa mahiwas na metaphorical (colloquial) na paggamit kan termino, "hilo" posibleng nanonongod sa arin man na posibleng makadanyar.

Sa biyolohiya, an hilo iyo an mga sabstans na posibleng magkawsa nin kagadanan, injury, o danyos sa mga organo, tisyu, selula, asin DNA parating huli sa mga reaksyon kemikal o iba pang aktibidad o sa molekular na eskwala, kapag an organismo nabiklad sa supisyenteng kantidad.

Sa mga langtad Medisinal (urog na an veterinary medicine) asin soolohiya minsan binibisto an hilo kontra sa *[[toksin]]* asin *[[kamandag]]*. Kapwa an hilo asin kamandag pwedeng apodon na mga toksin, kun saen an mga toxicants nagpoprodusir kan mga organismo sa naturalesa. An pagkakalaen sa pag-oltanan kan kamandag asin hilo iyo an paagi kan pagdeliver kan toksin. An kamandag iyo an mga toksin na aktibong naghahatod sa paagi kan pagbansok sa paagi kan kagat o sting sa paagi kan sarong *venom apparatus*, siring kan tingo o stinger, sa sarong proseso na inapod na embenomasyon, kun saen an mga hilo iyo an mga toksin na mga pasibong hinahatod sa paagi kan paghalon, paghangos, o sinasarumsom sa paagi kan kublit.

## Toltolan
Sviatlana Tsikhanouskaya

Si **Sviatlana Heorhiyeuna Tsikhanouskaya** (Belarusian: Святлана Георгіеўна Ціханоўская; **' **Pilipchuk'''; namundag 11 Septyembre 1982) sarong Belarusong aktibista politikal. Siya nagtindog para sa pag'eleksyon kan 2020 Belarusong eleksyon presidensyal bilang mayor na kandidato kan oposisyon pakatapos na an saiyang agom na si Sergei Tikhanovsky, an dating kandidato, pig'aresto sa Hrodna kan mga awtoridad na Belaruso. Poon Agosto 2020, siya nagkokondukta kan aktibidad niya bilang oposisyon sa luwas na kan Belarus, enot sa Polonya, dangan sa Lithuania. Si Tsikhanouskaya akusado sa kargong pagplanong mang'agaw nin poder, kan estado nin Belarus, pagmukna nin grupong laban sa gobyerno asin pagpangapodan niya sa publiko na bungkagon an gobyernong nasa poder. Kan Marso 2023, siya pigsentensyahan en absentia nin 15-taon na pagkakulong.

## Kaamayi nin buhay, edukasyon asin buhay personal
Siya namundag kan Septyembre 11, 1982 sa baryo nin Mikashevichy, Brest Region ki Georgy Ivanovich asin Valentina Nikolaevna Pilipchuk. an saiyang ama sarong tsuper asin an ina niya paraluto. An saiyang lolo na si Afanasiy Krivulets nagserbi sa Red Army durante kan Ikaduwang Gerang Pankinabanasin binawian-buhay kan 2 Mayo 1945 sa may Berlin durante kan  Batalya nin Berlin.

Siya nagpalihis kan mga panahon poon kan 12 sa Roscrea, Co. Tipperary, Irlandya, bilang parte kan programa para duman sa apektado kan Chernobyl disaster. 

Hanggan 2020 si Tsikhanouskaya sarong maestra sa Ingles asin interpreter. Siya ikinasal ki YouTuber, blogger, asin aktibistang pro-demokrasya na si Sergei Tikhanovsky, na inaresto kan Mayo 2020. An mag'agom may sarong aking lalaki asin sarong babae.

## Karera sa politika

### Kampanya sa 2020 eleksyon presidensyal nin Belarus

Pakaaresto kan saiyang agom kan 29 Mayo, si Tsikhanouskaya nag'anunsyo kan saiyang intensyon na magdalagan bilang kandidato kasalida kan saiyang agom. Siya nagrehistro bilang independyenteng kandidato kan 14 Hulyo 2020. Pakarehistro, siya pig'endorso sa kampanya na Valery Tsepkalo asin Viktar Babaryka, duwang prominenteng oposisyon na mga politiko na dai tinugotan magrehistro, an saro ngani inaresto asin saro duminulag paluwas Belarus. Durante kan kampanya presidensyal, an retrato ni Tsikhanouskaya kaiba si Maria Kolesnikova (hepe sa kampanya ni Viktor Babaryka), asin Veronika Tsepkalo (agom ni Valery Tsepkalo), nagin simbolo kan saiyang kampanya.

Kan bangging bago an aldaw nin eleksyon mga pulis pigdetenir mga tauhan sa kampanya ni Tsikhanouskaya asin ta siya napiritan magtago sa Minsk, dangan sana nagpahiling kan aldaw nin borotohan.
## Toltola
Abo

An **abo** iyo an biglang pagluwas nin aire sa paagi kan darakulang agihan nin paghangos na pwedeng makatabang na mahale kaini an mga pluwido, irritants, iba pang partikula asin mikrobyo. Bilang nagpoprotehir na reflex, an pag-abo pwedeng magin paorootro na may kaibang cough reflex kasunod nin tolong kabtang: an pwersahan na paghangos paluwas kontra sa saradong glottis, asin an pwersahan na bayolenteng pagrelihir nin aire gikan sa baga sunod sa pagbukas kan glottis, na sa parate may kaibang napapalaen na tanog.

An parateng pag-abo nagpaparisa nin pagkaigwa nin helang. An dakol na virus asin bakterya nakikinabang, sa ebolusyonaryong punto de vista, sa paagi kan pagkawsa sa host na mag-abo, na nakatatabang na ikalakop an helang sa bagong mga host. Kadaklan kan panahon na iyan, an iregular na pag-abo bunga nin helang sa respiratoryo alagad pwede man na matriger huli sa pagkahakog, pagsigarilyo, polusyon sa aire, asthma, gastroesophageal refllux, helang na post-nasal drip, pabalikbalik na bronchitis, mga tumor sa baga, pagluya nin puso asin mga bolong na arog kan angiotensin-converting-enzyme inhibitors (ACE inhibitors) asin mga beta blockers.

An pagbolong maninigong magin punteriya an causa; halimbawa, sa pagpondo kan pagsigarilyo o sa dai pagpadagos sa ACE inhibitors.  An mga cough suppressants na arog baga nin codeine o dextromethorphan parateng irinereseta, alagad ipinaheheling na daing gayong epekto. An iba pang opsyon sa pagbolong posibleng magin punteriya an paghubag sa agihan kan aire o magpalakop kan mucus. Mantang iyan natural na nagpoprotehir na reflex, an pagpugol sa cough reflex pwedeng magkaigwa nin nakadadanyar na mga epekto, nangorogna kun produktibo an abo.

## Toltolan
Okhrana

An **Departamento para sa Pagprotehir kan Seguridad Publiko asin Kahusayan** (), inaapod parati **Guwardyang Departamento** () asin linilipot sa modernong Ingles na mga kasuratan **Okhrana** () sarong sekretong-pulis na pwersa kan Imperyong Ruso asin parte kan departamento nin pulis kan  Ministriya nin  Internal na Kasibotan (MIK) kan kahurihan nin Ika-19 asin kaamayi nin ika-20ng siglo, na ini may tabang hale sa Special Corps of Gendarmes.

## Pagta'naw sa kabilogan
Pigtugdas sa paglaban sa terorismo politikal asin mga makawalang mga rebolusyunaryong aktibidad, an Okhrana nagmamantenir nin mga opisina sa kahiwasan kan Imperyong Ruso, patin mga sangang opisina sa mga nasyon sa luwas.  Ini nagtuturohok sa pagmonitor kan mga aktibidad kan mga Rusong rebolusyunaryong yaon sa luwas kan Rusya, siring kan sa Paris, kun saen an Okhrana'ng ahente na si Pyotr Rachkovsky (1853–1910) nakabase (1884–1902) bago siya nagbalik serbisyo sa Saint Petersburg (1905–1906).

An Okhrana ginagamit manlaenlaen na metodo, arog kan rirong na operasyon, mga nakatagong mga ahente, asin —an pagbasa nin mga pribadong korespondensya. An Panluwas na Ahensya kan Okhrana nagsususog man kan mga rebolusyunaryong mga aktibidad.
An Okhrana nagin sonadong gayo huli kan saiyang mga ahenteng provocateur, arog ninda Jacob Zhitomirsky (namundag 1880, sarong lataw na Bolshevik asin kaugos na amigo ni Vladimir Lenin), Yevno Azef (1869–1918), Roman Malinovsky (1876–1918) asin Dmitry Bogrov (1887–1911).

An Okhrana nagngata na ikompromiso an  labour movement paagi nin pagkaag nin mga trade union na kapot mansana kan pulis, praktis na inapod ''zubatovshchina''. an mga Komunista pigsala' an Okhrana kan Madugong Dominggong Insidente nin Enero 1905, kun saen an mga tropang Tsarista  nanggadan nin ginatos katawong dai armadong mga nagpoprotesta na nagmamartsa sa sarong demonstrasyon organisado ni Father Gapon. ) asin may partisipasyon si Pyotr Rutenberg.

Kadakul na mga historyador arog ki Aleman na historyador na si Konrad Heiden asin an Rusong historyador na si Mikhail Lepekhine nagsasabi na si Matvei Golovinski, parasurat asin ahente kan Okhrana, nagpeke mansana kan enot na edisyon kan *[[The Protocols of the Elders of Zion]]* (1903). An organisasyon nag'imbento nin dokumentasyon konektado sa antisemitikong  bista ni Beilis nin 1913.

Mga suspetsadong nasikop ipinapasa kan Okhrana sa sistema hudikatura nin Imperyong Ruso.

An Okhrana dai man nagresibi nin sobra 10% kan badyet nin pulis; an kaheras kaini naglobo lang sa limang bilyon rubles kn 1914.
### Paggamit torture
Maski may mga reporma na
kaamayi nin ika-19ng siglo, an praktis nin torture dai man talaga pigwara'. Posiblemente, an pagtugdas kan Okhrana logod nagbunga kan paggrabe nin pag'usar nin torture, huli ta an Okhrana naggamit mga metodo arog kan aresto arbitraryo, detensyon asin torture sa pagpirit  makakua nin impormasyon. Mga paghingako nagdadanay na an Okhrana igwang mga pig'ooperar na mga torture chamber  sa Warsaw, Riga, Odessa asin sa mayoriya nin mga sentrong urban.

## Toltolan
Plema

An **plema** (Suanoy na Griego: φλέγμᾰ, *phlégma*, "hubag," "hungaw na bunga nin init") an mucus na ginibo kan sistema respiratoryo, dai kabali an ginibo kan mga agihan sa dungo. Sa parate iyan nanonongod sa respiratoryo na mucus na hinahale sa paagi kan pag-abo, na an iba inaapod na *sputum*. An plema, asin an mucus sa kabilugan, igwa nin *water-based gel* na kompwesto nin glycoproteins, immunoglobulins, lipids asin iba pang sabstans. An komposisyon kaiyan nagkakalaenlaen depende sa klima, henetiko, asin estado kan sistema sa inmunidad. An kolor kaini pwedeng iba-iba an poon sa silag o malungsi o maitom na kayumanggihon asin berde, poon sa liwanag sagkod sa maitom na bulaw, asin maski sa maitom na rogba depende sa konstitutente. Natural na nagbubunga an hawak nin mga 1 litro (mga 1 litre) nin plema aroaldaw sa pagdakop asin pagpalinaw nin mga bagay sa ayre asin bacterya hale sa dungo asin halonan.

## Toltolan
Terorismo

An **terorismo** iyo an paggamit byolensya asin pagpatakot bilang porma nin pamimirit. Sa presente, mayong pinagkakauyonan na sarong depinisyon kan kataga. An mga tawong nagsasagibo kan terorismo inaapod na mga terorista. Alagad mapupwedeng iladawan an terorismo bilang sarong sistematiko o masisitemang paggamit kan pananakot (dakulang takot) tanganing mautob an mga katuyohan. Nagbutwa an terorismo sa ika-20 na siglo asin digdi duminakol an mga grupong terorista. Aktibo an mga Islamikong grupo digdi asin nin huli digdi, nagin dakul an mga biktima. Bakong magayon an nagigin epekto kan terorismo sa satuya asin an mga ini pigkakatakutan kan kadaklan. Kun siring, nagkapira sana an nakakadulag na buhay asin naipahayag an mga bagay na nangyari sa sainda. Saro sa krimen na nagibo kan terorismo iyo an panlulugos, pag-abuso sa mga aki, pagkidnap, pirit na pagpakasal, pagtortyur, brutal murder, asin iba pa.

## Toltolan
Monopsonyo

Sa ekonomiks, an **monopsonyo** estruktura sa merkado kun saen an solo-solong parabakal haros iyo an nagkokontrol kan merkado bilang siya an mayor na parabakal nin mga merkansya asin serbisyo na itinatangro nin dakul na boot magpabakal kan merkansya o serbisyo. An mikroekonomikong teoriya nin monopsonyo asumido na iyo-iyong entitad an igwang poder sa merkado sa gabos na mga parapabakal nin huli ta siya sana an parabakal nin merkansya o serbisyo. Ini nakakaagid sa poder kan monopolista, na pwedeng makaimpluwensya sa presyo para sa saiyang mga parabakal sa monopoliya, kun saen dakul na parabakal alagad saro-saro an nagpapabakal kan merkansya o serbisyo, kun saen kadakul an mga parabakal asin saro sana an nagpapabakal kan merkansya o serbisyo na mayo ngani ibang mabakalan.

## Toltolan
Marina Ovsyannikova

Si **Marina Vladimirovna Ovsyannikova** (, ;  (); namundag 19 Hunyo 1978) sarong Rusong peryodista na empleyado sa Channel One Russia na telebisyon channel. Siya nagtatrabaho sa mayor na evening newscast sa Rusya *[[Vremya]]* sa Channel One poon pa kan mga 2000, na ngapit sabi niya an papel niya "tagapaluwas kan propaganda nin Kremlin". 

Kan Marso 2022, saiyang pigsahong-sahongan an broadkast nin *Vremya* sa pagprotesta kontra sa Rusong pagsakyada nin Ukranya, na nagin putok na bareta sa internasyonal na medya. Siya inaresto, dai tinugotan makakua nin abogado, minultahan 30,000 na rubles (280 dolyar), asin pinabutsan. Kaamayi kan Oktobre 2022, siya pighahanap na gayo kan Rusong hustisya ta siya duminulag sa house arrest; an saiyang abogado nagsabi na siya nagpasiring nang Europa. Kan Febrero 2023, ipigbuyagyag na siya nagdulag pasiring Paris, Pransya kaiba saiyang aking babae.

## Toltolan